OpenLLM-France/wikimedia huggingface dataset:
# Visa USA

Visa USA és una pel·lícula colombiano-cubana estrenada en 1986, dirigida per Lisandro Duque Naranjo i protagonitzada per Armando Gutiérrez, Marcela Agudelo i Vicky Hernández. Relata la història del fill d'un avicultor colombià que desitja mudar-se als Estats Units i viure el somni americà costi el que costi.

## Sinopsi

Adolfo, el fill d'un avicultor colombià de classe mitjana baixa, somia amb viure als Estats Units, en part per a impressionar a la seva núvia Patricia, una jove de classe alta que viatja de manera constant a terres estatunidenques. Esperançat a poder obtenir una visa, Adolfo es presenta en l'ambaixada i rep una resposta negativa. Obsessionat pel seu viatge, decideix emprendre camí als Estats Units a qualsevol preu.

## Repartiment

* Armando Gutiérrez - Adolfo
* Marcela Agudelo - Patricia
* Gellver de Currea - Moncho
* Vicky Hernández - Mare de Patricia
* Helios Fernández - Pare de Patricia
* Lucy Martínez - Mare d'Adolfo

## Recepció

Al Festival Internacional de Cinema de Cartagena de Indias va guanyar el Pelícan d'Or a la millor pel·lícula i una menció especial a la millor actriu debutant per Marcela Agudelo. Al Festival de Cinema de Bogotà va rebre el premi India Catalina a la millor pel·lícula, al millor guió i al millor actor de repartiment (Armando Gutiérrez).

## Referències

* ↑ «El soborno del cielo, la nueva película de Lisandro Duque» (en castellà). [Consulta: 6 agost 2019].
* ↑ "Visa USA", un joven en busca del sueño americano, senalcolombia.tv 27 d'agost de 2021
* ↑ Valle, vanguardia de cine colombiano Arxivat 2021-10-23 a Wayback Machine., El País, 29 de juny de 1986
* ↑ Visa USA a proimagenescolombia.com
# Pi de la Creu de Can Boquet

El Pi de la Creu de Can Boquet (Pinus pinea) és un bon exemplar de pi pinyer que es troba a la Creu d'en Boquet al Parc de la Serralada Litoral, la capçada del qual és de les més imponents del susdit parc.

## Aspecte general

Presenta una capçada arrodonida, espessa i de mida considerable. El diàmetre del tronc és de 2,85 m, el de la capçada de 22 m i l'alçària de 16 m. Malgrat no conèixer-ne l'edat podem suposar que és més que centenari, probablement nascut a mitjan segle xix. És inclòs en el Decret 47/1988.

## Accés

És ubicat a Vilassar de Dalt: està situat a la cruïlla de la pista de la Carena amb la pista que uneix Vilassar de Dalt amb Can Maimó (Vilanova del Vallès) i el Pitch & Put Vallromanes. Es pot sortir des d'aquests indrets al vessant vallesà i pujar per la pista que voreja el torrent d'en Cuquet, o de Vilassar de Dalt per una de les dues pistes que s'enfilen cap a la muntanya i conflueixen uns metres abans del pi. Coordenades: x=445065 y=4597524 z=353.

## Observacions

Aquest arbre s'ha emprat com a referència de cruïlla de camins des de fa molt anys. La creu de Sant Salvador, molt a prop seu, fa actualment la mateixa funció. Abans estava en una altra ubicació i senyalitzava uns límits de termes eclesiàstics; quan aquests camins es van deixar d'utilitzar, la creu es va traslladar a la ubicació actual. En aquest indret hi ha una petita construcció que allotja un punt d'informació del Parc.

## Referències

* 1 2 3 4 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàgs. 100-101.

## Enllaços externs

* Wikiloc
# Motta d'Affermu

Motta d'Affermu (italià: Motta d'Affermo) és un municipi italià, dins de la ciutat metropolitana de Messina. L'any 2009 tenia 880 habitants. Limita amb els municipis de Mistretta, Pettineo, Reitano, Tusa.

## Administració

Llista d'alcaldes :
| Període | Identitat | Partit |
| 2007- | Sebastiano Adamo | Llista cívica |
# Rutali

Rutali (en cors Rutali) és un municipi francès, situat a la regió de Còrsega, al departament d'Alta Còrsega. L'any 1999 tenia 247 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 178 | 198 | 194 | 181 | 222 | 247 |

## Administració

Llista d'alcaldes :
| Període | Identitat | Partit | Qualitat |
| 2008- | François Maroselli | | |

## Personatges il·lustres

* André Maroselli (1893-1970), polític
# Guillaume Van Keirsbulck

Guillaume Van Keirsbulck (Roeselare, Flandes Occidental, 14 de febrer de 1991) és un ciclista belga, professional des del 2011 fins al 2023. En el seu palmarès destaca la victòria als Tres dies de De Panne de 2014.

## Palmarès

* 2009
** Vencedor d'una etapa de la Volta a la Baixa Saxònia júnior
* 2011
** 1r a l'Omloop van het Houtland
** 1r al Gran Premi Briek Schotte
* 2012
** 1r al Gran Premi Briek Schotte
** Vencedor de la classificació dels joves a l'Eurométropole Tour
* 2014
** 1r als Tres dies de De Panne-Koksijde
** 1r al Gran Premi Jean-Pierre Monseré
** Vencedor d'una etapa als Tres dies de Flandes Occidental i 1r de la classificació dels joves
** Vencedor d'una etapa a l'Eneco Tour
** Vencedor de la classificació dels joves al Tour de Qatar
* 2017
** 1r a Le Samyn
* 2018
** 1r a l'Antwerp Port Epic

### Resultats al Tour de França

* 2017. 147è de la classificació general
* 2018. 123è de la classificació general
* 2022. 123è de la classificació general

### Resultats a la Volta a Espanya

* 2013. 125è de la classificació general

## Referències

* ↑ «Ciclobreves internacionales diciembre 2023» (en castellà). ciclo21, 31-12-2023. [Consulta: 31 desembre 2023].
* ↑ O'Shea, Sadhbh «Van Keirsbulck wins VDK-Driedaagse De Panne-Koksijde». cyclingnews.com, 03-04-2014 [Consulta: 3 abril 2014].
* ↑ EFE «El belga Van Keirsbulck vencedor final, la crono para Bodnar». El Mundo Deportivo. EFE, 03-04-2014 [Consulta: 3 abril 2014].

## Enllaços externs

* Fitxa a sitiodeciclismo.net
# Castell de Barnwell

El castell de Barnwell és un castell en ruïnes, al sud de la ciutat d'Oundle i a l'oest del llogaret de Barnwell, Northamptonshire. És considerat com un monument classificat de Grau I i és un monument planificat.
Es va erigir un castell de mota castral l'any 1132. El castell de pedra va ser construït durant el regnat d'Enric VIII per la família de Berengar Le Moyne. A la Revolució anglesa fou utilitzat pel seu propietari, sir Edward Montagu, com a arsenal per a la causa realista. Després de la guerra civil, la família Montagu va construir una gran finca prop del castell, la Finca de Barnwell.
Nombroses parts del castell segueixen en peus. Té forma quadrilateral amb torres cilíndriques en les escaires nord-est, nord-oest i sud-oest. A la cantonada sud-est hi ha una porta amb una torre a cada costat. Les muralles mesuren fins a 30 peus (9 metres) i tenen un grossor de 12 peus (4 metres).
El castell és de propietat privada i l'accés al mateix no està permès.

## Referències

* ↑ «The National Heritage List for England - Barnwell Castle entry (listing)» (en anglès), 25-06-1988. Arxivat de l'original el 2012-10-04. [Consulta: 26 setembre 2017].
* ↑ «The National Heritage List for England - Barnwell Castle entry (SAM)» (en anglès). Arxivat de l'original el 2012-10-04. [Consulta: 26 setembre 2017].
* ↑ «Barnwell Castle» (en anglès). [Consulta: 26 setembre 2017].
* ↑ «Barnwell Manor & Castle» (en anglès). Arxivat de l'original el 6 de febrer de 2012.
* 1 2 «Barnwell Castle Oundle Northamptonshire England English» (en anglès). [Consulta: 26 setembre 2017].
* ↑ Fry, Plantagenet Somerset. The David & Charles Book of Castles (en anglès). Abadia de Newton: David & Charles, 1980, p. 184. ISBN 0-7153-7976-3.
# Victoria (Kansas)

Victoria és una població dels Estats Units a l'estat de Kansas. Segons el cens del 2000 tenia 1.208 habitants.

## Demografia

Segons el cens del 2000, Victoria tenia 1.208 habitants, 492 habitatges, i 324 famílies. La densitat de població era de 804,2 habitants/km².
Dels 492 habitatges en un 28,3% hi vivien nens de menys de 18 anys, en un 55,1% hi vivien parelles casades, en un 7,3% dones solteres, i en un 34,1% no eren unitats familiars. En el 31,3% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,86.
Per edats la població es repartia de la següent manera: un 21,4% tenia menys de 18 anys, un 9% entre 18 i 24, un 23,6% entre 25 i 44, un 21,8% de 45 a 60 i un 24,2% 65 anys o més.
L'edat mediana era de 42 anys. Per cada 100 dones de 18 o més anys hi havia 84,3 homes.
La renda mediana per habitatge era de 30.313 $ i la renda mediana per família de 39.375 $. Els homes tenien una renda mediana de 27.569 $ mentre que les dones 20.179 $. La renda per capita de la població era de 15.567 $. Entorn del 8,8% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Victoria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Victoria». American Fact Finder. Oficina del Cens dels Estats Units, 12-01-2010.
Viccionari
# Holsbeek

Holsbeek és un municipi belga de la província de Brabant Flamenc a la regió de Flandes. Està compost per les seccions de Holsbeek, Kortrijk-Dutsel, Nieuwrode i Sint-Pieters-Rode.

## Agermanaments

* Donderkamp
# Refugi del Serrat de les Esposes

El Refugi del Serrat de les Esposes és un refugi de muntanya situat a 1.510 m, al pla de les Esposes (al costat de la pista de Riu de Cerdanya a Coll de Pendís), dins el terme municipal de Riu de Cerdanya, a la Cerdanya. Es troba al vessant obaga de la serra de Moixeró i està dins del Parc Natural cadí-Moixeró.
L'edifici és propietat de l'ajuntament de Riu de Cerdanya.

## Accessos

El poble més propers és Riu de Cerdanya, situat a 1:15 hores, si el recorregut es fa a peu. Els refugis més propers són el de Sant Jordi (2:30 hores), el de Refugi de Cortal d'en Vidal (1:30 hores), el Refugi de Cortals de l'Ingla (1:00 hores), i el del Niu de l'àliga (4:00 hores).
L'accés amb vehicle es fa per pista, des de Riu de Cerdanya, fins al refugi.

## Ascensions i travessies

Penyes Altes de Moixeró (2.260 m.), Tosa d'Alp (2.531m.).

## Referències

* ↑ Institut Cartogràfic i Geològic de Catalunya

## Enllaços externs

* Arxivat 2019-01-02 a Wayback Machine. El refugi a la web de Cavalls del vent
# Ramon Puig i Coll

Ramon Puig i Coll (Gombreny, Ripollès, 1868 - 1936) Fou sacerdot i vicari.

## Biografia

Va fer els estudis al Seminari de Vic. Un cop ordenat sacerdot (1891), anà de vicari a Granollers de la Plana (1891) i a Sant Quirze de Besora (1893). En aquest últim any va entrar de secretari d'estudis del Seminari de Vic (1893-1899). Durant aquest període substitueix diverses càtedres, entre elles la d'hermenèutica. En 1907 va impartir llatí, castellà i catecisme. Després de guanyar les oposicions, en 1906 va ser ascendit a una càtedra de teologia i, uns quants anys més tard, a una de Sagrada Escriptura. Tenint la Summa de sant Tomàs per text, ensenyà institucions teològiques des de 1907 fins a 1931. A més, impartí història natural (1907-1931), introducció general a la Sagrada Escriptura, (1911-1915), patrologia i Eloquentia sacra et explanatio Encyclicarum (1931-1936) i teologia dogmàtica (1932-1936). Amb la lliçó Non omnia infiedelium opera sunt peccata es presentà a la canongia magistral de la catedral de Vic (4/9/1909).

## Bibliografia

* ROVIRÓ ALEMANY, Ignasi. «Diccionari de filòsofs, teòlegs i mestres del Seminari de Vic ». Patronat d'Estudis Osonecs. Núm. 22-23 (Febrer del 2000).
* Fonts: Bio, II, 229; BOEOV, 1283, 1310, 1337, 1362, 1388, 1414, 1439, 1463, 1490, 1516, 1542, 1567, 1593, 1620, 1644, 1704, 1729, 1752, 1777, 1801, 1824, 1876, 1957, 1981, 2005, 2030, 2054, 2079, 2102, 2126, 2150, 2175; SC, 1936-1938; Oposicions.
* Martirologico, 126.
# NGC 2207

La galàxia més gran de la imatge de la dreta és NGC 2207 i la més petita a és IC 2163. Fortes forces de marea d'NGC 2207 han distorsionat la forma llançant als estels i gas en llargues cintes d'estirament de cent mil anys llum cap a la vora dreta de la imatge
NGC 2207 i IC 2163 són un parell de galàxies espirals interactuant al voltant de 80 milions d'anys llum de distància en la constel·lació de Canis Major. Ambdues galàxies van ser descobertes per John Herschel en 1835. Fins al moment tres supernoves han estat observats en NGC 2207 (SN 1975a, SN 1999ec i SN 2003h).
* Imatge en infrarrojos de l'Spitzer de NGC 2207 i IC 2163.
* Imatge de l'Observatori Europeu Austral (ESO) de NGC 2207 i IC 2163.
El novembre de 1999, el Telescopi Espacial Hubble va observar aquestes galàxies. A l'abril de 2006, el Telescopi espacial Spitzer també ho va fer.

## Referències

* 1 2 Afirmat a: SIMBAD.
* ↑ Kevin Schawinski «The ultraviolet attenuation law in backlit spiral galaxies» (en anglès). Astronomical Journal, 2, 14-01-2014, pàg. 44. DOI: 10.1088/0004-6256/147/2/44.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* ↑ «The surface photometry catalogue of the ESO-Uppsala galaxies». The Messenger, 1989, pàg. 31-34.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ «Web del professor C. Seligman».
# NGC 23

NGC 23 és una galàxia espiral localitzada a la constel·lació del Pegàs.

## Galeria

* GALEX (ultravioleta)
* 2MASS (infrarojos)

## Referències

* ↑ C. Cortijo-Ferrero «Ionized gas kinematics of galaxies in the CALIFA survey» (en anglès). Astronomy and Astrophysics, 18-12-2014, pàg. 59–59. DOI: 10.1051/0004-6361/201423485.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Alexei Filippenko «The supernova rate in starburst galaxies». Publications of the Astronomical Society of the Pacific, 1998, pàg. 553–571. DOI: 10.1086/316165.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* NGC 23 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Rastrera

La rastrera és una vela quadrada semblant a la vela de tipus «ala». La rastrera es fa servir amb bon temps i vent llarg per fora de la ralinga de caiguda del trinquet amurada normalment a l'extrem del botaló de proa. L'origen de la vela rastrera va ser una faixa de tela que s'afegia a la vela major per la part de baix. Era tan llarga com la ralinga de la vela i de vegades, s'hi afegia una segona rastrera per sota de la primera. Al (segle xv) el castell de popa dels vaixells quedava molt alterat pel vent i les portaven al trinquet. Al segle xvii també anaven a la vela major i llavors tot just es començaven a utilitzar les ""ales" de gàbia.

## Referències

* ↑ «Diccionari de la llengua catalana».

## Bibliografia

* José de Lorenzo, Gonzalo de Muga, Martín Ferreiro, Diccionari marítim espanyol , 1865
# Nadal Batle i Nicolau

Nadal Batle i Nicolau (Felanitx, Mallorca, 25 de febrer de 1945 - Ciutat de Mallorca, 7 de desembre de 1997) fou un matemàtic i durant 13 anys rector de la Universitat de les Illes Balears.
Nadal Batle va arribar al rectorat el 1982 i va ocupar el càrrec fins al 1995. Durant aquest període va posar les bases del que ara és la Universitat. Va treballar d'una manera molt especial en obrir nous camins a la ciència i la investigació, sobretot en noves tecnologies, en arrelar la Universitat a la societat mallorquina i en fer-ne una institució normalitzada des del punt de vista nacional. Sota la seua direcció s'eixamplaren els estudis i es va crear l'actual campus.
Batle era doctor en matemàtiques per la Universitat de Barcelona i havia estudiat també a l'Institut Henry Poincaré de París. Va treballar a les universitats de Barcelona, València i Sevilla, abans de tornar a Mallorca. Era membre de la junta directiva de la International Association of Knowledge Engineers. Sempre havia manifestat, i practicat, la seva creença que l'únic bilingüisme pràctic pels Països Catalans era el català-anglès.
Nadal Batle era també un convençut nacionalista i un agitador incansable de la societat mallorquina. Dels càrrecs que va ocupar (va ser secretari de la comissió executiva de la Caixa d'Estalvis de Balears), amb la seva activitat política (anava a fundar un nou grup polític amb el nom Alternativa per Mallorca) i amb la seva feina als mitjans de comunicació (escrivia tres articles setmanals al Diari de Balears, del qual preparava en el moment de la seva mort l'edició digital i va ser peça clau per a l'aparició de VilaWeb a Mallorca).
Entre els seus hàbits personals destacava la música. Nadal Batle tenia una immensa col·lecció de discos de música barroca i clàssica, sobretot Bach, Haydn i Mozart. Era també un enorme lector amb una preferència especial, com Joan Fuster, per Bertrand Russell.

## Obres

Va publicar nombrosos treballs de la seua especialitat, molts dels quals en anglès:
* The Redfields topology on some groups of continous functions
* Isometries in generalized metric spaces
* Entropy and fuzzy integral
* Autómatas, lenguaje, lógica
* Multiple conclusion logic and fuzzy logic

## Enllaços externs

* Especial Nadal Batle a Vilaweb amb motiu de la seva mort
* Breu biografia de Nadal Batle
* Vídeo de Vilaweb sobre la seva figura
* Biografia de Nadal Batle Arxivat 2008-09-07 a Wayback Machine. pel professor Climent Picornell
* La doble muerte del rector Batle
# Nadal (desambiguació)

«Nadal» té aquests significats:
* Calendari: El mes de desembre (a l'Alguer).
* Religió: La festivitat tradicional del Nadal.
* Literatura: Premi Nadal de novel·la.
* Esports: Copa Nadal de natació.
* Onomàstica:
** Nom:
*** Nadal: nom propi d'home.
** Cognom:
*** Miquel Àngel Nadal Homar Ex-jugador de futbol mallorquí.
*** Rafael Nadal Parera. Tenista mallorquí.
*** Joaquim Nadal. Polític del Partit dels Socialistes de Catalunya.
*** Manel Nadal dirigent del Partit dels Socialistes de Catalunya.
*** Miquel Nadal i Buades, polític mallorquí.
*** Joan Miquel Nadal i Malé, alcalde de Tarragona.
*** Josep Maria Nadal i Farreras, antic rector de la Universitat de Girona.
*** Miquel Nadal (pintor), pintor valencià del segle xv.
*** Toni Nadal i Segura, meteoròleg cerverí.
Viccionari
# Ravil Maganov

Ravil Ulfatovich Maganov (rus: Равиль Ульфатович Маганов, tàtar: Равил Өлфәт улы Мәганов; nascut Almetyevsk, 25 de setembre de 1954 - 1 de setembre de 2022) va ser el president de la companyia petroliera nacional russa Lukoil.

## Joventut

Maganov va néixer a Almetyevsk, Tatarstan, a la Unió Soviètica el 25 de setembre de 1954. Es va graduar a la Universitat Estatal de Petroli i Gas de Moscou el 1977.
El seu pare Ulfat Maganov va ser l'enginyer sènior del camp d'Almetyevsk i de l'oficina geofísica del trust Tatneftegeofizika, i de 1978 a 1998 va dirigir el departament de treballs geofísics d'Almetyevsk.
El germà petit de Maganov és l'empresari i polític Nail Maganov.

## Trajectòria

Ravil Maganov va ser un dels fundadors de Lukoil, el novembre de 1991. Segons l'empresa, va ser ell qui va imaginar i va proposar el nom de Lukoil. Després d'ocupar diversos càrrecs directius (vicepresident de producció de petroli el 1994, primer vicepresident executiu de la companyia el 2006), va ser nomenat president del consell d'administració el 2020.
Durant la invasió russa d'Ucraïna el 2022, Maganov va criticar l'atac rus a Ucraïna.

## Mort

L'1 de setembre de 2022, es va informar que va morir després de caure des d'una finestra de l' Hospital Clínic Central de Moscou. La companyia va reconèixer la seva mort en un comunicat, dient que Maganov "va morir arran d'una malaltia greu". Alguns mitjans han plantejat la hipòtesi d'una connexió amb altres morts misterioses russes del 2022, com la d'Alexander Subbotin d'una parada cardíaca per la sessió amb un xaman. Segons l'agència TASS, però, va morir en llançar-se per la finestra.

## Referències

* ↑ «Who is mr. Маганов?» (en rus). БИЗНЕС Online. [Consulta: 1r setembre 2022].
* ↑ «У Москві загадково помер голова ради директорів "Лукойлу": перші подробиці» (en ucraïnès). ТСН.ua, 01-09-2022. [Consulta: 1r setembre 2022].
* 1 2 «S'ha mort el president de la major petroliera privada russa en caure per la finestra d'un hospital». [Consulta: 1r setembre 2022].
* ↑ «Russian oil chief Maganov dies in 'fall from hospital window'». BBC. [Consulta: 1r setembre 2022].
* ↑ «Topman Russisch gas- en oliebedrijf Lukoil komt om het leven 'na val uit raam'» (en neerlandès). NOS.nl, 01-09-2022. [Consulta: 1r setembre 2022].
* ↑ «L'estranya onada de morts per defenestració a Rússia: vint-i-dos en quinze anys». [Consulta: 3 setembre 2022].
# Raville-sur-Sânon

Raville-sur-Sânon és un municipi francès situat al departament de Meurthe i Mosel·la i a la regió del Gran Est. L'any 2007 tenia 100 habitants.

## Demografia
### Població

El 2007 la població de fet de Raville-sur-Sânon era de 100 persones. Hi havia 40 famílies, de les quals 12 eren unipersonals (12 dones vivint soles i 12 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 41 habitatges, 40 eren l'habitatge principal de la família i 1 era una segona residència. 40 eren cases i 1 era un apartament. Dels 40 habitatges principals, 33 estaven ocupats pels seus propietaris i 7 estaven llogats i ocupats pels llogaters; 4 tenien tres cambres, 6 en tenien quatre i 30 en tenien cinc o més. 30 habitatges disposaven pel capbaix d'una plaça de pàrquing. A 15 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Raville-sur-Sânon el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 4 |
| 0 | 45 a 49 | 0 |
| 0 | 40 a 44 | 8 |
| 4 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 4 | 20 a 24 | 4 |
| 0 | 15 a 19 | 4 |
| 0 | 10 a 14 | 4 |
| 0 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 59 persones, 43 eren actives i 16 eren inactives. De les 43 persones actives 42 estaven ocupades (22 homes i 20 dones) i 1 aturada (1 dona i 1 dona). De les 16 persones inactives 3 estaven jubilades, 3 estaven estudiant i 10 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Raville-sur-Sânon hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Raville-sur-Sânon a l'INSEE.
* Évolution et structure de la population Fitxa amb el detall de dades de Raville-sur-Sânon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.